gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6666, del 07-12-2011 (2011/12607)

Notificació de la sentència dictada en el rotlle d'apel·lació número 596/2011.
------------------------------------------------------------------------------

### Dades del document

Número de DOGV
:   6666

Data del DOGV
:   07-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12921


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 596/2011. [2011/12152]  
La Secció Sisena de l'Audiència Provincial de València ha dictat, en el rotlle d'apel·lació número 596/2011, la sentència que té l'encapçalament i la part dispositiva que diuen així:   
«Audiència Provincial de València Secció Sisena   
Rotlle número 596/2011   
Sentència número 661   
President  
Vicente Ortega Llorca   
Magistrats:  
María Mestre Ramos  
José Francisco Lara Romero.   
València, 11 de novembre de 2011   
La Secció Sisena de l'Audiència Provincial de València, integrada pels senyors i la senyora del marge, ha vist aquest recurs d'apel·lació, interposat contra la sentència de data 9 de maig de 2011, dictada en les actuacions de judici ordinari número 189/2009, tramitades pel Jutjat de Primera Instància número 17 de València.   
Hi ha sigut parts en el recurs, com a apel·lant, la part demandant Julián Moyano Reig, representat per María José Bosque Pedrós, procuradora dels tribunals, i assistit per Ignacio Brines Flames, lletrat i, com a apel·lats, les parts demandades, Mariano González Salas, Ángel García Martínez, Antonio Benítez Pérez, José Martínez Aguilar, Abel de La Torre Ardid, i Pedro García López, representats per Rosario Arrroyo Cabría, procuradora dels tribunals, i assistits per Leopoldo E. López Máñez, lletrat i com a apel·lat demandat Fernando Fernández Cuevas, no comparegut en aquesta alçada.   
És ponent José Francisco Lara Romero, que expressa el parer del tribunal.   
En nom del rei, i per l'autoritat que ens confereix la Constitució aprovada pel poble espanyol.   
Disposem   
1. Desestimem el recurs interposat per Julián Moyano Reiz.   
2. Confirmem la sentència impugnada.   
3. Imposem a la part recurrent el pagament de les costes d'aquesta alçada, i decretem la pèrdua del dipòsit efectuat per a recórrer, al qual es donarà la destinació legalment prevista.   
Quan pertoque, torneu al jutjat de procedència les actuacions originals, amb el certificat d'aquesta resolució perquè s'execute i es complisca.   
Aquesta resolució és ferma.   
Aquesta és la nostra sentència, que pronunciem, manem i firmem».   
No s'hi pot interposar un recurs de cassació.  
I perquè es publique en el Diari Oficial de la Comunitat Valenciana, a fi de notificar la part que no ha comparegut, el demandat apel·lat Fernando Fernández Cuevas.  
  
València, 16 de novembre de 2011.- La secretària: Eugenia Rosa Martín Landete.
Diari Oficial de la Generalitat Valenciana


Sumari del DOGV 6558, del 05-07-2011 (2011/7514)

Oferta d'ocupació pública per a l'any 2011.
-------------------------------------------

### Dades del document

Número de DOGV
:   6558

Data del DOGV
:   05-07-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/7514


Data del document
:   01-06-2011

Organisme emissor
:   Ajuntament d'Anna

Tipus de document
:   Anunci

Descriptors 

:   * Anna
    * concurs administratiu

Oferta d'ocupació pública per a l'any 2011. [2011/7514]  
  
  
  
\* \* \* \* \* \* \* \* \*  
  
  
  
Mitjançant la Resolució d'Alcaldia número 354/2011, s'ha procedit a l'aprovació de l'oferta d'ocupació pública corresponent a l'exercici 2011, la part dispositiva de la qual es transcriu a continuació amb el detall següent:  
  
Primer. Aprovar l'oferta d'ocupació pública d'este Ajuntament per a l'any 2011, que conté els següents llocs de treball:  
  
Segon. Que es publique al tauler d'anuncis de la corporació, en el Diari Oficial de la Comunitat Valenciana i en el Butlletí Oficial de la Província de València.  
Cosa que es fa pública, als efectes del que disposa l'article 70 de la Llei 7/2007, de l'Estatut de l'Empleat Públic, així com l'article 46 de la Llei 10/2010, d'Ordenació i Gestió de la Funció Pública Valenciana, i la Llei 39/2010, de Pressupostos Generals de l'Estat per a l'exercici 2011.  
  
Anna, 1 de juny de 2011.- L'alcalde president: José Pablo Aparicio Aparicio.
Diari Oficial de la Generalitat Valenciana


Sumari del DOGV 6437, del 13-01-2011 (2010/13906)

Notificació de resolució de recurs d'alçada de procediment sancionador. Expedient número ESSANC 03/2009/0080.
-------------------------------------------------------------------------------------------------------------

### Dades del document

Número de DOGV
:   6437

Data del DOGV
:   13-01-2011

Secció del DOGV
:   V. ANUNCIS - C) ALTRES ASSUMPTES

Número del document
:   2010/13520


Organisme emissor
:   Conselleria de Governació

Tipus de document
:   Anunci

Notificació de resolució de recurs d'alçada de procediment sancionador. Expedient número ESSANC 03/2009/0080. [2010/13535]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa pública la notificació en extracte de la resolució de l'expedient sancionador que s'indica, instruït per la Conselleria de Governació a les persones interessades que a continuació s'indiquen, ja que havent-se'n intentat la notificació en l'últim domicili conegut, aquesta no s'ha pogut practicar.  
Exp. núm.: ESSANC 03/2009/0080.  
Interessat: Francisco Marco Felis.  
Última adreça coneguda: partida del Palmar sud, núm. 24. Camí de Gandia, km 4,5, Dénia.  
Resolució de sanció de procediment sancionador adoptada per la directora general de Seguretat i Protecció Ciutadana, de data 5 d'octubre de 2010, en la qual s'adopten acords d'interès per a les persones interessades.  
El corresponent expedient obra en la Direcció Territorial de Governació d'Alacant, rambla Méndez Núñez, 41-12è, Alacant, davant la qual les persones interessades podran comparèixer per a tenir coneixement del contingut íntegre de l'acte, i quede constància de tal coneixement. Contra l'esmentada resolució es podrà interposar recurs d'alçada i els assisteix el dret d'al·legar per escrit allò que en la seua defensa estimen convenient, amb l'aportació de les proves que consideren oportunes, tot això dins del termini d'un mes comptat des de l'endemà de la publicació de l'edicte en el Diari Oficial de la Comunitat Valenciana.   
Alacant, 21 de desembre de 2010.- La directora territorial de Governació: Araceli Martínez Márquez.
Diari Oficial de la Generalitat Valenciana


Sumari del DOGV 6624, del 06-10-2011 (2011/10983)

Notificació de les provisions d''iniciació d'expedients de cancel·lació de la inscripció número C372969117 i altres, en el Registre d'establiments autoritzats per a la instal·lació de màquinas recreatives i d'atzar.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6624

Data del DOGV
:   06-10-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/10908


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de les provisions d''iniciació d'expedients de cancel·lació de la inscripció número R328591079 i altres, en el Registre d'establiments autoritzats per a la instal·lació de màquinas recreatives i d'atzar. [2011/10030]  
S'ha intentat la notificació expressa a cada un dels interessats que es detallen a continuació, i com no s'ha pogut practicar, en virtut del que disposen els articles 59.4 de la Llei 30/92 de 26 novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, per mitjà del present anunci se'ls notifiquen les provisions dictades per la Direcció Territorial dels Servicis Territorials d'Economia i Hisenda d'Alacant, per les quals s'acorda la iniciació d'expedients de cancel·lació de les inscripcions en el Registre d'Establiments Autoritzats per la Instal·lació de Màquines Recreatives i d'Atzar, corresponents a locals sobre els quals la Unitat de Policia Autonòmica ha informat que ja no existixen com a locals d'hostaleria, per la qual cosa han perdut els requisits o pressupòsits que van servir de base per anotar-los en el registre, en virtut del que disposa l'últim paràgraf de l'article 35.1 del Decret 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar (DOGV 11.09.2006).  
  
  
Per tal que els interessats puguen conéixer íntegrament l'acte i en quede constància, podran comparéixer en el termini de deu dies hàbils, des de la publicació del present anunci, en la seu de la Direcció Territorial d'Hisenda i Administració Pública, Secció Administrativa de Joc, situada al carrer Churruca, número 25, d'Alacant.   
  
Una vegada transcorregut el dit termini sense que es produïsca la compareixença, es tindrà per practicada la notificació corresponent i per iniciat el termini de deu dies que es concedix per a la presentació de les al·legacions que s'estimen convenients, d'acord amb el que disposa l'article 79 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener  
I perquè servisca de notificació als interessats consignats abans, s'expedix el present edicte.  
  
Alacant, 13 de setembre de 2011.- La directora territorial: M. Inmaculada Ramírez Agulló.  
  
  
  
  
  
  
  
  
  
  
  

Diari Oficial de la Generalitat Valenciana


Sumari del DOGV 6615, del 23-09-2011 (2011/9673)

Informació pública de la declaració de desert del procediment per a l'adjudicació del contracte número 11/32 per al subministrament d'energia elèctrica de baixa tensió.
------------------------------------------------------------------------------------------------------------------------------------------------------------------------

### Dades del document

Número de DOGV
:   6615

Data del DOGV
:   23-09-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/9673


Data del document
:   21-09-2011

Organisme emissor
:   Ferrocarrils de la Generalitat Valenciana

Tipus de document
:   Anunci

Anàlisi jurídica

 Descriptors 

:   * adjudicació de contracte administratiu
    * contracte de subministraments

Informació pública de la declaració de desert del procediment per a l'adjudicació del contracte número 11/32 per al subministrament d'energia elèctrica de baixa tensió. [2011/9673]  
Per la Resolució de 12 de setembre de 2010 de l'entitat de dret públic Ferrocarrils de la Generalitat Valenciana (FGV), en el procediment obert convocat per a l'adjudicació del contracte de subministrament d'energia elèctrica de baixa tensió per a la xarxa de Ferrocarrils de la Generalitat Valenciana a València i Alacant, expedient 11/032, esta entitat ha acordat declarar desert el mencionat procediment de contractació.  
  
València, 21 de setembre de 2011.- La directora gerent: María Luisa Gracia Giménez.
Diari Oficial de la Generalitat Valenciana


Sumari del DOGV 6580, del 04-08-2011 (2011/8616)

Correcció d'errades de la informació pública de modificació de tarifes d'abastament d'aigua potable, conservació de comptadors i clavegueram d'Almudaina.
---------------------------------------------------------------------------------------------------------------------------------------------------------

### Dades del document

Número de DOGV
:   6580

Data del DOGV
:   04-08-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/8616


Organisme emissor
:   Sociedad Española de Abastecimientos, SA

Tipus de document
:   Correcció d'errades

Correcció d'errades de la informació pública de modificació de tarifes d'abastament d'aigua potable, conservació de comptadors i clavegueram d'Almudaina.  
  
 [2011/8616]  
  
Sociedad Española de Abastecimientos, SA, anuncia la correcció d'errades de l'anunci publicat en el Diari Oficial de la Comunitat Valenciana número 6577, en data 1 d'agost de 2011, que indica la modificació de tarifes de subministrament a Almudaina.  
Advertida una errada en la publicació de la informació pública esmentada pertoca la correcció en el sentit que, en el apartat d'empresa:  
  
On diu:  
«Empresa General Valenciana del Agua, SA (EGEVASA)».  
  
Ha de dir:  
«Sociedad Española de Abastecimientos, SA (SEASA)».  
  
Sobre les presents tarifes s'aplicarà l'impost sobre el valor afegit d'acord amb l'establert en la Llei 37/1992, de 28 de desembre.  
  
Cosa que es fa pública.  
  
València, 1 d'agost de 2011.- L'apoderat: Francisco Zorrilla.
Diari Oficial de la Generalitat Valenciana


Sumari del DOGV 6633, del 19-10-2011 (2011/10663)

Citació a les persones interessades en l'expedient de domini número 460/2011.
-----------------------------------------------------------------------------

### Dades del document

Número de DOGV
:   6633

Data del DOGV
:   19-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10696


Organisme emissor
:   Jutjat de Primera Instància i Instrucció Número 1 de Mislata

Tipus de document
:   Anunci

Citació a les persones interessades en l'expedient de domini número 460/2011. [2011/10638]  
Expedient de domini. Represa del tracte 000460/2011  
De: María Luisa Casanova Martínez, María José Martí Casanova, Rosa María Martí Casanova i Vicente Martí Belinchón.  
Procurador: Francisco Verdet Climent.  
Contra: Ministeri Fiscal i [?]  
Procurador/a: -  
Isabel Giner Moreno, del Jutjat de Primera Instància i Instrucció número 1 de Mislata.  
Faig saber:  
Que en aquest Jutjat se segueix el procediment d'expedient de domini. Represa del tracte a instàncies de María Luisa Casanova Martínez, María José Martí Casanova i Rosa María Martí Casanova, expedient de domini per a la immatriculació de les finques següents: finca de Xirivella 3235, inscrita al tom 981, llibre 44, foli 43, inscripció 2, data 16 de maig de 1969. Habitatge siti a Xirivella (València), antiga carretera de Mislata a Turís, número 65, planta 2, porta 20, actualment avinguda del Camí Nou, número 65, 2n pis, porta 10a. Amb una superfície útil de 39,30 metres quadrats. Límits: davant amb el carrer de situació. Dreta entrant amb el pis segon exterior porta número 9. Esquerra amb el pis segon exterior porta 11, i al fons amb galeria o corredor d'entrada. Referència cadastral: 1218402, YJ2711N 0010 Z A.  
Mitjançant aquest edicte, i en virtut del que s'ha ordenat en la provisió de hui, es convoquen les persones ignorades, a les quals poguera perjudicar la inscripció sol·licitada, perquè en el termini dels 10 dies següents a la publicació d'aquest edicte puguen comparéixer en l'expedient i al·leguen el que els convinga segons dret.  
Així mateix se cita les persones que, segons el certificat del registre, tinguen algun dret real sobre la finca, les persones de qui procedisquen els béns o el seus causahavent i María Luisa Casanova Martínez, María José Martí Casanova i Rosa María Martí Casanova com a viuda i filles de Vicente Martí Belinchón (persona el nom de la qual apareix cadastrada la finca) perquè dins del termini abans indicat puguen comparéixer en l'expedient i al·legar el que els convinga segons dret.  
  
  
Mislata, 1 de setembre de 2011.- El secretari judicial: José Vicente García López.
Diari Oficial de la Generalitat Valenciana


Sumari del DOGV 6667, del 09-12-2011 (2011/12214)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a una instal·lació de nau industrial de transformació i comercialització de fruites, al terme municipal de Sot de Ferrer. Expedient número AXG-9901/0155.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6667

Data del DOGV
:   09-12-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/12077


Data del document
:   24-10-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Descriptors 

:   * Sot de Ferrer
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a una instal·lació de nau industrial de transformació i comercialització de fruites, al terme municipal de Sot de Ferrer. Expedient número ECD-7268/0155. [2011/12757]  
Francisco Martínez Martínez ha sol·licitat declaració d'interés comunitari per a una atribució d'ús i aprofitament en sòl no urbanitzable, relativa a una instal·lació de nau industrial de transformació i comercialització de fruites (expedient 2011/0155), al terme municipal de Sot de Ferrer, ubicada al polígon 10, parcel·la 22  
De conformitat amb el que disposa l'article 37.2.a) de la Llei 10/2004, de 9 de desembre, de la Generalitat Valenciana, sobre sòl no urbanitzable, una vegada admesa a tràmit la sol·licitud, s'obri informació pública durant el termini de vint dies hàbils comptadors a partir de l'endemà de la publicació d'aquest anunci en el Diari Oficial de la Comunitat Valenciana, en el qual els interessats poden consultar l'expedient de declaració d'interés comunitari, l'estudi d'integració paisatgística i formular per escrit les observacions que estimen pertinents, a les oficines del Servei Territorial d'Urbanisme de la Conselleria d'Infraestructures, Territori i Medi Ambient, av. del Mar, núm. 16, planta primera, de Castelló de la Plana.  
La qual cosa es fa pública per a general coneixement.  
  
Castelló de la Plana, 24 d'octubre de 2011.- El director general d'Avaluació Ambiental i Territorial: Juan Giner Corell.
Diari Oficial de la Generalitat Valenciana


Sumari del DOGV 6557, del 04-07-2011 (2011/7502)

Notificació d'admissió a tràmit. Expedient número DIC-09/0233 Monòver.
----------------------------------------------------------------------

### Dades del document

Número de DOGV
:   6557

Data del DOGV
:   04-07-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/7502


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació d'admissió a tràmit. Expedient número DIC-09/0233 Monòver. [2011/7502]  
Pel fet de desconéixer el domicili per a efectuar la notificació adreçada a Concepción Tortosa Albert, d'acord amb el que preveu l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú, es concedeix audiència expressa mitjançant aquest edicte.  
Acte que es notifica: admissió a tràmit de l'expedient DIC-09/0233  
Expedient DIC-09/0233. Monòver. Declaració d'interés comunitari per a instal·lació solar fotovoltaica de 3000 kW al polígon 7, parcel·les 128, 129, 130 i 141 a) del terme municipal de Monòver, promogut per Solar Iniciativas Tecnológicas, SL.  
S'ha admés a tràmit l'expedient més amunt detallat i atés que hi consteu com a veïna limítrofa de la parcel·la en què es pretén realitzar l'esmentada instal·lació, d'acord amb l'article 37 de la Llei 10/2004, sobre sòl no urbanitzable i l'article 459.c) del Reglament d'ordenació i gestió territorial i urbanística, aprovat per Decret 67/2006 del Consell, us comuniquem que l'expedient es troba al Servei Territorial d'Urbanisme d'Alacant, siti a l'av. d'Aguilera, núm. 1, 5a planta, d'Alacant, perquè pugueu al·legar, reclamar o suggerir el que considereu oportú en el termini de vint dies hàbils.  
  
Aquesta comunicació es verifica per edictes de conformitat amb el que estableix l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
L'horari d'atenció al públic és el següent: matins, dies hàbils de 9.00 a 14.00 hores.  
  
Alacant, 9 de juny de 2011.- El director general d'Urbanisme: Juan Manuel Giner Corell.
Diari Oficial de la Generalitat Valenciana


Sumari del DOGV 6582, del 08-08-2011 (2011/8451)

Notificació de la sentència dictada en el judici verbal número 1112/2010.
-------------------------------------------------------------------------

### Dades del document

Número de DOGV
:   6582

Data del DOGV
:   08-08-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/8451


Organisme emissor
:   Jutjat de Primera Instància Número 3 de Gandia

Tipus de document
:   Edicte

Notificació de la sentència dictada en el judici verbal número 1112/2010. [2011/8451]  
Judici verbal 001112/2010 A  
Demandant: Unión Financiera Asturiana, SA.  
Procuradora: Ana María Tomás Alberola.  
Advocat: Alfredo Prieto Valiente.  
Demandada: Rosario Santo Domingo Sánchez.  
En aquest procediment de judici verbal 1112/2010, seguit a instàncies d'Unión Financiera Asturiana, SA, contra Rosario Santo Domingo Sánchez s'ha dictat la sentència, que, literalment, és com segueix:  
  
«Dispositiva  
Estime la demanda interposada per la Unión Financiera Asturiana, SA, representada per la procuradora senyora Tomás Alberola, contra Rosario Santo Domingo Sánchez, i condemne la demandada a pagar la quantitat de 4.095,84 euros, i a pagar els interessos legalment aplicables, i a pagar les costes causades en la tramitació d'aquest litigi.  
  
Notifiqueu-ho a les parts. Aquesta és la meua sentència, de la qual cal expedir una testimoniança perquè s'incorpore a les actuacions principals i s'ha de dur l'original al llibre de sentències d'aquest Jutjat. Contra aquesta sentència es pot interposar un recurs d'apel·lació, dins el termini de cinc dies següents al de la notificació, del qual coneixerà l'Audiència Provincial de València. Cosa que pronuncie, mane i firme».  
I atés que la demandada esmentada, Rosario Santo Domingo Sánchez, es troba en parador desconegut, expedisc aquest edicte a fi que valga de notificació de forma deguda.  
  
Gandia, 11 de juliol de 2011.- El secretari judicial: Enrique Ferri Borrás.